b'\n_START_ARTICLE_\nVeidekke\n_START_SECTION_\nHistorie\n_START_PARAGRAPH_\nVeidekke har sine r\xc3\xb8tter tilbake til 1863 i Danmark (H. Hoffmann & S\xc3\xb8nner) og 1896 i Norge (H\xc3\xb8yer Ellefsen). Veidekke som selskap ble stiftet 6. februar 1936 av Nico S. Beer og Gustav Piene d.y. Virksomheten ble nedlagt under krigen. I 1948 kom gjennombruddet med utbyggingen av rullebaner p\xc3\xa5 Stavanger lufthavn, Sola. Etterkrigstiden bragte med seg oppdrag som veibygging i Afrika, bygging av vannkraftverk og infrastruktur i Norge. P\xc3\xa5 1980-tallet skjedde det store strukturendringer i bygg- og anleggsbransjen og Veidekke bestemte seg for \xc3\xa5 utvikle selskapet p\xc3\xa5 egen h\xc3\xa5nd, til en riksdekkende entrepren\xc3\xb8r. Gjennom overtakelser, fusjoner og nyetableringer har over 60 selskaper kommet inn p\xc3\xa5 selskapets familietre siden 1982._NEWLINE_I 1986 ble Veidekke notert p\xc3\xa5 Oslo b\xc3\xb8rs, og feiret i 2011 b\xc3\xa5de 75 \xc3\xa5r som selskap og 25 \xc3\xa5r p\xc3\xa5 b\xc3\xb8rs.\n_START_SECTION_\nUlovlig markedsdeling og prissamarbeid\n_START_PARAGRAPH_\n\xc3\x98kokrim gav i 2006 millionb\xc3\xb8ter til datterselskapet Kolo Veidekke for ulovlig markedsdeling og prissamarbeid._NEWLINE_I 2011 skjedde det samme, og da skiftet datterselskapet navn fra Kolo Veidekke a.s. til Veidekke Industri AS.\n_START_SECTION_\nMarkedsverdi\n_START_PARAGRAPH_\nVeidekkes markedsverdi kan observeres p\xc3\xa5 Oslo B\xc3\xb8rs under tickeren VEI._NEWLINE_Aksjekurs for Veidekke-aksjen (fra Oslo B\xc3\xb8rs) Aksjekurs for Veidekke-aksjen (fra E24 B\xc3\xb8rs)'